Acțiune introdusă la 25 mai 2012 - Sunrider/OAPI - Nannerl (SUN FRESH)
(Cauza T-221/12)
Limba în care a fost formulată acțiunea: engleza
Părțile
Reclamantă: The Sunrider Corp. (Statele Unite) (reprezentanți: N. Dontas și E. Markakis, avocați)
Pârât: Oficiul pentru Armonizare în cadrul Pieței Interne (mărci, desene și modele industriale)
Cealaltă parte în procedura care s-a aflat pe rolul camerei de recurs: Nannerl GmbH & Co. KG (Anthering bei Salzburg, Austria)
Concluziile
Reclamanta solicită Tribunalului:
Declararea admisibilității prezentei acțiuni;
anularea Deciziei Camerei a patra de recurs a Oficiului pentru Armonizare în cadrul Pieței Interne (mărci, desene și modele industriale) din 26 martie 2012 în cauza R 2401/2010-4;
obligarea OAPI la plata cheltuielilor de judecată efectuate în cadrul prezentei proceduri în fața Tribunalului; și
obligarea OAPI la plata cheltuielilor indispensabile efectuate de reclamantă în cadrul procedurii din fața Camerei a patra de recurs
Motivele și principalele argumente
Solicitantul mărcii comunitare: cealaltă parte în procedura care s-a aflat pe rolul camerei de recurs
Marca comunitară vizată: marca verbală "SUN FRESH" pentru bunuri din clasa 32 -cererea de înregistrare nr. 6171433
Titularul mărcii sau al semnului invocat în procedura opoziției: reclamanta
Marca sau semnul invocat: marca comunitară verbală nr. 605014, "SUNNY FRESH", pentru produse din clasa 5; înregistrarea nr. 2016689 din Regatul Unit a mărcii figurative în alb și negru "SUNRIDER SUNNY FRESH" pentru produse din clasa 32; înregistrarea irlandeză nr. 169766 a mărcii figurative în alb și negru "SUNRIDER SUNNY FRESH" pentru produse din clasa 32; înregistrarea maghiară nr. 144500 a mărcii verbale "SUNNYFRESH" pentru produse din clasa 5; înregistrarea nr. 574389 din Benelux a mărcii figurative în alb și negru "SUNRIDER SUNNY FRESH" pentru produse din clasele 5, 29 și 32
Decizia diviziei de opoziție: Admite opoziția și respinge cererea de înregistrare a mărcii comunitare
Decizia camerei de recurs: Anulează decizia atacată și respinge opoziția
Motivele invocate:
-    încălcarea articolului 42 alineatele (2) și (3) din Regulamentul nr. 207/2009 al Consiliului
-    încălcarea articolului 75 a doua teză și a articolului 76 alineatul (1) a doua teză din Regulamentul nr. 207/2009 al Consiliului
-    încălcarea articolului 8 alineatul (1) litera (b) din Regulamentul nr. 207/2009 al Consiliului.
____________